**Stipendijas līgums Nr.\_\_\_\_\_\_\_\_\_\_\_\_\_\_\_\_**

*Rīga, sagatavošanas datums \_\_\_\_\_\_\_\_\_\_*

*Līguma reģistrācijas numuru skatīt elektroniskā dokumenta pielikumā*

*Parakstīšanas datums ir pēdējā parakstītāja laika zīmoga datums un laiks.*

**Akciju sabiedrība “Latvijas valsts meži”,** vienotais reģistrācijas Nr. 40003466281, kuru uz valdes pilnvarojuma pamata pārstāv prezidents Roberts Strīpnieks (turpmāk tekstā – LVM) no vienas puses, un **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, personas kods \_\_\_\_\_\_\_\_\_\_\_\_\_\_\_, (turpmāk tekstā –Stipendiāts), no otras puses,

abas kopā turpmāk tekstā sauktas Puses, brīvi, bez viltus un maldiem, noslēdz sekojošu līgumu (turpmāk tekstā- Līgums):

1. **Līguma priekšmets**
	1. Nolūkā veicināt motivētu un zinošu speciālistu izaugsmi, izglītošanu un profesionālo iemaņu attīstību, LVM piešķir Stipendiātam kā profesionālās kvalifikācijas **augstskola/fakultāte/studiju programma** studentam stipendiju **EUR 150.00 (viens simts piecdesmit euro un 00 centi)** mēnesī pirms nodokļu nomaksas.
	2. Stipendiāts, parakstot šo Līgumu, pieņem 1.1. punktā minēto Stipendiju un apņemas ievērot šajā Līgumā pielīgtās saistības.
2. **LVM tiesības un pienākumi**
	1. LVM apņemas Līgumā noteiktā kārtībā izmaksāt stipendiju, atbalstot Stipendiātu Līguma 1.1. punktā noteiktajam mērķim.
	2. LVM apņemas izglītot Stipendiātu jautājumos, kas skar LVM darbību un stipendiju programmas jomu, organizējot Stipendiātu pasākumus, mācības un konsultācijas.
	3. LVM ir tiesības piedāvāt Stipendiātam darbu LVM, ja rodas vakantas amata vietas, atbilstoši stipendiāta apgūtajai studiju jomai.
	4. LVM ir tiesības rekomendēt tēmas par kādām Stipendiātam izstrādāt kursa darbus, diplomdarbu.
	5. LVM ir tiesības Stipendiātam uzdot praktiskus uzdevumus, kas saistāmi ar apgūstamās programmas tēmām un LVM darbību.
	6. LVM ir tiesības paturēt savā īpašumā jebkurus Līguma izpildes ietvaros Stipendiāta izstrādātus darbus vai materiālus. LVM ar attiecīga darba vai materiāla izstrādi iegūst visas autora mantiskās tiesības pār to un tiesības tos izmantot jebkādā veidā pēc LVM ieskatiem. LVM ir tiesības izmantot stipendiāta veidoto darbu vai tā fragmentus saistībā ar Pasūtītāja mārketinga aktivitātēm un pašreklāmu.
	7. LVM ir tiesības pārtraukt Līguma darbību un stipendijas izmaksu, ja Stipendiāts (jāizpildās vismaz vienam no nosacījumiem):
		1. semestrim beidzoties nav iesniedzis izziņu LVM par attiecīgā semestra mācību programmas sekmīgu apguvi (rudens sesija – līdz 28.februārim, pavasara sesija – līdz 30.jūnijam,);
		2. pārtraucis studijas;
		3. nav piedalījies LVM organizētajos stipendiātu pasākumos, mācībās un citās aktivitātēs;
		4. nav iesniedzis praktisko darbu.
	8. LVM ir tiesības izbeigt Līgumu, ja Stipendiāts tiek pieņemts darbā LVM.
3. **Stipendiāta tiesības un pienākumi**
	1. Stipendiāts apņemas:
		1. izstrādājot kursa darbus, diplomdarbu, kā prioritāti ņemt vērā LVM rekomendācijas par darbu tēmām;
		2. iesniegt LVM stipendiju programmas laikā izstrādātos praktiskos darbus, kā arī kursa darbu, diplomdarbu, ja tie izstrādāti par LVM rekomendētu tēmu;
		3. pēc studiju pabeigšanas izskatīt kā prioritāti LVM darba piedāvājumu, ja tāds tiek izteikts;
		4. nekavējoties informēt par studiju pārtraukšanu;
		5. apmeklēt LVM organizētos stipendiātu pasākumus, mācības, konsultācijas un citas aktivitātes;
		6. veltīt laiku praktiskai stipendiju jomas jautājumu apguvei, veicot praktiskus uzdevumus pēc LVM kontaktpersonas norādījumiem;
		7. iesniegt Līguma izpildes laikā izstrādāto praktisko uzdevumu LVM, ja tāds ticis uzdots.
4. **Stipendijas izmaksāšanas kārtība**
	1. Stipendija tiek piešķirta sākot ar 2020. gada oktobri līdz 2021. gada jūnijam (ieskaitot).
	2. Stipendija tiek izmaksāta reizi mēnesī ar pārskaitījumu uz Stipendiāta norādīto Bankas norēķinu kontu: \_\_\_\_\_\_\_\_\_\_\_\_\_, ne vēlāk kā līdz nākošā mēneša 25. datumam. Stipendija par 2021. gada jūniju tiek izmaksāta pārskaitot to Stipendiātam līdz 2021. gada 25. jūlijam.
	3. 2.7. punktā noteiktajos gadījumos stipendijas izmaksa tiek pārtraukta ar nākošo izmaksājamo stipendiju. Pārtrauktā stipendija netiek atjaunota līdz stipendijas programmas beigām.
	4. Par izmaksas dienu tiek uzskatīta diena, kurā veikts Bankas pārskaitījums uz Stipendiāta norādīto Bankas norēķinu kontu.
5. **Pušu atbildība**
	1. Puses atbild viena pret otru saskaņā ar Līgumu un normatīvo aktu prasībām.
	2. Puses tiek atbrīvotas no atbildības par daļēju vai pilnīgu Līguma nepildīšanu, ja šī neizpilde radusies pēc Līguma noslēgšanas nepārvaramas varas un/vai ārkārtēju apstākļu rezultātā, kurus Puses nevarēja paredzēt un novērst.
	3. Puses apņemas neizpaust konfidenciālu informāciju, kas iegūta no otras Puses Līguma darbības laikā. Par konfidenciālu informāciju Līguma izpratnē tiek uzskatīta visa veida informācija, kura saistīta ar Līguma izpildi, tai skaitā personu dati, komercnoslēpums, jebkura rakstiska, mutiska, elektroniski uzglabāta vai jebkura cita veida informācija, kas iegūta Līguma izpildes laikā un ir neatklājama trešajām personām, bez otras Puses iepriekšējas rakstveida piekrišanas, izņemot Latvijas Republikas normatīvajos aktos paredzētos gadījumus.
	4. LVM kā personas datu pārzinis apstrādās Līgumā norādītos (un/vai Līguma izpildes ietvaros saņemtus) Stipendiāta personas datus Līguma saistību izpildes nodrošināšanai un tikai tādā apmērā, kā tas nepieciešams Līguma saistību izpildei un normatīvajos aktos noteikto LVM saistību izpildei.
	5. Stipendiāta personas datu apstrāde tiek veikta ievērojot normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
6. **Citi noteikumi**
	1. Līgums stājas spēkā ar tā parakstīšanas brīdi un darbojas līdz Pušu saistību pilnīgai izpildei.
	2. Līgums sastādīts latviešu valodā, divos eksemplāros ar vienādu juridisko spēku, katrai pusei pa vienam eksemplāram.
	3. Visi šī Līguma grozījumi un papildinājumi ir spēkā tikai tādā gadījumā, ja tie ir rakstveidā un tos ir parakstījuši abu pušu pilnvarotu personu pārstāvji. Bankas konta maiņa līguma darbības laikā ir veicama tikai ar rakstveida vienošanās starpniecību.
	4. Puses vienojas, ka šajā līgumā paredzētās saistības pildīs personīgi un nenodos saistību tiesības trešajai personai. Izņēmums pieļaujams tikai gadījumā, ja puses saistību pārņemšana noteikta ar likumu, tiesas spriedumu vai normatīvajos aktos noteiktajā kārtībā reģistrēta LR Uzņēmumu reģistrā.
	5. Kontaktpersona no LVM puses – mācību speciāliste Lote Ģērmane, tel. 67610015, stipendija@lvm.lv.
	6. *Līgums ir sagatavots elektroniski un parakstīts elektroniski ar Pušu drošiem elektroniskiem parakstiem.*

**7. Pušu rekvizīti.**

|  |  |
| --- | --- |
| **AS “Latvijas valsts meži”** | **Stipendiāts**Vārds Uzvārds:  |
| Vienotais reģistrācijas Nr. 40003466281 | Personas kods:  |
| Vaiņodes iela 1, Rīga, LV-1004 | Deklarēta adrese:  |
| Banka: AS “SEB banka” | Banka:  |
| Kods: UNLALV2X | Kods:  |
| Konta Nr. LV10 UNLA 0003 0304 6754 4 | Konta Nr. |
| E-pasts; lvm@lvm.lv  | E-pasts:  |

|  |  |
| --- | --- |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| R.Strīpnieks |  |